Viborger Samler, 1848-09-12
J en anden Skrivelse af 4de Septbr. formenes derimod, at det er sandsynligt, at Centralmagten selv vil forebygge en altfor hurtig Rømning af Hertugdømmerne. En Overtrædelse af Betingelserne for Vaabenstilstanden fra de Danskes Side, endog kun i den allerubetydeligste Henseende in der leisesten Beziehung), vilde være tilstrækkelig og velkommen for Mange, for – uden at træde Preussen, for nær – at kunne tilbagevise Vaabenstilstanden. A. Ret dertil er tilstede, har Udenrigsministeren klart udtalt, da Preussen ved Underhandlingerne ikke har holdt sig nøiagtig til de af Centralmagten meddeelte Jnstructioner. J Mødet den 4de Septbr. i Frankfurt erklærede Udenrigsminister Heckscher, at Vaabenstilstandsacten af 26de Aug. var overleveret ham af Kongen af Preussens Befuldmægtigede – Camphausen. Ministeren maatte indrømme, at der i Acten fandtes ikke uvæsentlige Afvigelser, fra Jndholdet af de Betingelser, som Centralmagten havde opstillet. Deraf fulgte, at Centralmagten var berettiget til enten at antage eller forkaste Vaabenstilstanden. . .Med Vaabenstilstandsacten tilstilledes der tillige Udenrigs ministeriet flere af Camphausen nedskrevne Oplysninger og Forklaringer. - Heckscher finder det passende, at der, naar Actstykkerne ere gjennemseete af Forsamlingen, bestemmes en Dag for at discutere Vaabenstilstanden, og derefter fatte en definitiv Beslutning. Udenrigsministeren oplæste derefter Actstykkerne. - Camphausens Skrivelse indeholder tillige flere bemærkninger med Hensyn til det i Acten brugte Udtryk "det tydske Forbund." Camphausen, forsvarer dette Udtryk derved, at Notificationen om Centralmagtens Organisation var endnu ikke meddeelt Danmark paa den Tid, da Overeenskomsten afsluttedes, og Preussen var uberettiget til at meddele denne Notification, Ved Besutningen af 28de Juni var Forbundsdagen vel hævet, men det tydske Forbund stod endnu ved Magt. – De af Præsidenten oplæste Jnterpellationer fra Dahlmann angik følgende fire Spørgsmaal: 1) Er det begrundet, at ifølge disse Betingelser den provisoriske Regjering ei alene er opløst, men at endog de af samme udstedede Love og Bestemmelser skulle være ophævede, hvorved der pludselig vilde tillægges den provisoriske Regjering, der er anerkjendt af den tydske Forbundsforsamling, af Preussen og af den tydske Centralmagt, Characteer af en ulovlig Magt, (Bifald). - 2) Er det begrundet, at disse selvsamme Betingelser for Vaabenstilstanden stille Grev C. v. Moltke – altsaa netop den Mand, paa hvem fornemmelig Slesv.Holsteinernes Anklage tynger, at han har drevet Hertugdømmernes Besværinger imod Danmark til den yderste Spidse - i Spidsen for den nye interimistiske Regjering over Hertugdømmerne (Bifald), hvilket Skridt nødvendigviis maa udsætte den indre Rolighed og Orden sammesteds for den høieste Fare, – 3) Er det begrundet, at de slesvigske Tropper skulle, naar Vaabenstilstanden udføres, adskilles fra de holstenske Tropper, hvorved der, foruden Forstyrrelse af den militaire Organisation, vilde banes Vei til en Adskillelse imellem begge Hertugdømmer, - 4) Er det endelig begrundet, at denne Vaabenstilstand, er afsluttet paa fulde 7 Maaneder, hvorved der vilde berøves de tydske Vaaben den bedste Leilighed til at tiltvinge sig af den danske Regjering en fordeelagtig Fred, (Bifald.)J det Tilfælde, at disse fire Spørgsmaal besvares med Ja, vilde jeg, for det Femte, knytte hertil det Spørgsmaal: Ere hine 4 Concessioner indrømmede med Udenrigsministeriets Samtykke, eller har Ministeriet isinde at negte sit bifald, (Bifald).